Държавен вестник, бр. 38, 2021 г., стр. 81

БРОЙ  38	
Д Ъ Р Ж А В Е Н  В Е С Т Н И К 	
СТР.  81  
108 
условия и ограничения. 
 
9.1.12  Основният задвижващ механизъм и спомагателните механизми, необходими за 
задвижването и безопасността на плавателния съд, при инсталирането им на 
плавателния съд са конструирани така, че да работят, когато плавателният съд е в 
изправено положение или когато е наклонен под ъгъл включително 15° към всяка от 
страните при статични условия и 22,5° при динамични условия (клатене) към всяка от 
страните и едновременно динамично наклоняване (надлъжно клатене) със 7,5° към носа 
или кърмата.   Администрацията може да разреши отклонение от тези ъгли, като се 
вземат предвид типът, размерът и работното състояние на плавателния съд. 
 
9.1.13  Всички котли, съдове под налягане и свързаните с тях тръбопроводни системи са 
проектирани и конструирани по предназначение и са монтирани и защитени така, че да 
се сведе до минимум опасността за лицата на борда.  По-специално, трябва да се обърне 
внимание на материалите, използвани в конструкцията, и на работните налягания и 
температури, при които устройството ще работи, както и на необходимостта да се 
осигури достатъчен толеранс на безопасност срещу напреженията, които обикновено се 
произвеждат при експлоатация.  Всеки котел, съд под налягане и свързаните 
тръбопроводни системи се оборудват с подходящи средства за предотвратяване на 
свръхналягане при експлоатация и се подлагат на хидравлично изпитване, преди да 
бъдат пуснати в експлоатация и когато е целесъобразно през определени интервали, с 
налягане, надвишаващо работното налягане. 
 
9.1.14  Осигуряват се мерки, които да гарантират, че в случай на повреда в която и да е 
система за охлаждане на течности, тя бързо да бъде открита и сигнализирана (визуално 
и звуково), както и средства за свеждане до минимум на въздействието на тези повреди 
върху машините, обслужвани от системата. 
 
9.2       Двигател (общи положения) 
 
9.2.1    Двигателите се оборудват с подходящи устройства за наблюдение и контрол на 
безопасността по отношение на скоростта, температурата, налягането и други работни 
функции. Управлението на машините се осъществява от работното отделение на 
плавателния съд.  Плавателните съдове и товарните плавателни съдове от категория Б 
се оборудват с допълнителни механизми за управление във или в близост до машинното 
отделение.   Инсталацията на машините е подходяща за работа като в необслужвано 
машинно отделение, включително автоматична система за откриване на пожари, 
система за алармена сигнализация към сантините, дистанционна машинна апаратура и 
алармена система. 
 
Когато помещението е постоянно обслужвано, това изискване може да се променя в 
съответствие с изискванията на Администрацията. 
 
9.2.2    Двигателите са защитени срещу превишаване на скоростта, загуба на налягане в 
смазочното масло, загуба на охлаждащ агент, висока температура, неизправност на 
движещите се части и претоварване. Устройствата за безопасност не трябва да 
предизвикват пълно изключване на двигателя без предварително предупреждение, 
освен в случаите, когато съществува риск от цялостно повреждане или експлозия. 
Такива устройства за безопасност трябва да могат да бъдат изпитвани. 
 
9.2.3    Следва да бъдат оборудвани най-малко два независими механизма за бързо 
спиране на двигателите от работното отделение при всякакви експлоатационни 
условия.  Не е необходимо дублиране на задвижващия механизъм, монтиран на 
двигателя. 
 
109 
9.2.4    Основните компоненти на двигателя трябва да са с достатъчна якост, за да 
издържат на топлинните и динамичните условия на нормалната работа.   Двигателят не 
трябва да се поврежда от ограничена работа при скорост или при температури, 
надвишаващи нормалните стойности, а само в рамките на обхвата на защитните 
устройства. 
 
9.2.5    Конструкцията на двигателя е такава, че да свежда до минимум риска от пожар 
или експлозия и да позволява спазването на изискванията за противопожарна 
безопасност по глава 7. 
 
9.2.6    Предприемат се мерки за отвеждане на излишното гориво и масло на безопасно 
място, за да се избегне опасност от пожар. 
 
9.2.7    Вземат се мерки, за да се гарантира, че когато е практически възможно, 
неизправността на задвижваните от двигателя системи няма да засегне целостта на 
основните компоненти. 
 
9.2.8    Вентилационните приспособления в машинните отделения следва да бъдат 
подходящи за всички очаквани работни условия. Когато е целесъобразно, 
приспособленията следва да гарантират, че затворените отделения на двигателя са 
принудително вентилирани към атмосферата, преди двигателят да може да бъде 
стартиран. 
 
9.2.9    Всички двигатели се инсталират така, че да се избегнат прекомерни 
вибрации на плавателния съд. 
 
9.3       Газови турбини 
 
9.3.1    Газовите турбини трябва да бъдат проектирани да работят в морска среда и да не 
се подлагат на пренапрежение или опасна неустойчивост в рамките на целия си работен 
диапазон до одобрената максимална постоянна скорост.   Турбинната инсталация 
трябва да бъде разположена така, че да гарантира, че турбината не може да работи 
непрекъснато в рамките на който и да е диапазон от скорости, в който могат да 
възникнат прекомерни вибрации, спиране или пренапрежение. 
 
9.3.2    Газовите турбини се проектират и инсталират така, че всяко евентуално 
пропускане на вода в компресора или турбинните лопатки да не поставя в опасност 
плавателния съд, другите машини, пътниците в плавателния съд или други лица. 
 
9.3.3    Изискванията на 9.2.6 се прилагат за газовите турбини във връзка с горивото, 
което може да достигне вътрешността на струйните тръбопроводи или изпускателната 
система след неправилно пускане или след спиране. 
 
9.3.4    Турбините се предпазват, доколкото е възможно, срещу риска от повреда при 
поемане на замърсители от работната среда. Предоставя се информация относно 
препоръчителната максимална концентрация на замърсяване. Трябва да се вземат мерки 
за предотвратяване натрупването на солни отлагания върху компресорите и турбините 
и, ако е необходимо, за предотвратяване на заледяването на входящия въздушен 
тръбопровод. 
 
9.3.5    В случай на повреда на вал или слабо звено, счупеният край не трябва да 
застрашава пътниците в плавателния съд, нито пряко, нито чрез повреда на плавателния 
съд или неговите системи. Когато е необходимо, могат да бъдат монтирани 
предпазители, за да се постигне съответствие с тези изисквания.